ئیستایش کە ساڵانی ساڵ لەو رۆژانە تێپەڕیوە، من ئەم هەستەم هەر لا ماوە. کاتێک منداڵەکانم لە قوتابخانە دێنەوە، لە کتێبی جۆگرافیەکەیان دەڕوانم، ئەم دیواودیوی دەکەم، لاپەڕەکان هەڵدەدەمەوە، لێی ورد دەبمەوە و هەوڵدەدەم بزانم لەگەڵ ئەو ساڵانە دونیا چەندە فەرقی کردووە،... دەبینم هیچ فەرقی نەکردووە و دونیا هەر ئەو پێنج پەڵەیە بە شیناییەکانی نێوانیانەوە،... لەسەر لاپەرەیەک کاغەز.